Tanja Gaich

D **Tanja Gaich** (* 15. Juni 1980 z Salzburg) isch e eschtrychischi Chemikeri.

## Lääbe un Wirke
D Tanja Gaich het vu 1998 bis 2000 Molekularbiology an dr Universitet Salzburg un 1999 bis zum Diplom 2005 Chemy an dr Universitet Wien studiert, wu si au 2009 bim Johann Mulzer promoviert woren isch. As Post-Doktorandi isch si bis 2010 am Scripps Research Institute z La Jolla, USA bim Phil Baran gsii. Derno het si vu 2010 bis 2015 as unabhängigi Sofja-Kovalevskaja-Forscheri e Aarbetsgruppe an dr Leibniz-Universitet Hannover am Lehrstuel vum Markus Kalesse glaitet. Syter anne 2015 isch si Brofässeri fir Organischi Chemy an dr Universitet Konschtanz.

Si forscht zue dr Totalsinthese vu kompläxe Naturstoff, unter anderem Sarpagin, eme Rauwolfia-Alkaloid, un Taxol-Derivat. Doderby suecht si no Uusgangsmolekil, wu fir verschiedeni Totalsinthese vu Naturstoff chenne diene. Dailwys nimmt si si d Sinthesewäg in dr Natur zum Vorbild.

Si het dr Dissertationsbryys vu dr Gsellschaft vu eschtrychische Chemiker un dr Laudimaxima Bryys vu dr Universitet Wien zur Ferderig vu Fraue in Mathematik un Naturwisseschafte iberchuu. Anne 2012 het si dr Sofja Kovalevskaja-Bryys vu dr Alexander von Humboldt-Stiftig iberchuu, anne 2014 dr Chemydozänte-Bryys vu dr ADUC un dr Chemy-Bryys vu dr Akademy vu dr Wisseschafte z Göttingen *für herausragende Leistungen bei der Totalsynthese komplexer Naturstoffe* (Laudatio). 2015 het si ne ERC Starting Grant kriegt, en Bryys fir Noowugswisseschaftler*ne vu dr DECHEMA uf em Biet vu Naturstoff un au dr Early Excellence Award in Science vu dr Bayer AG. In ere Wirdigung fir dr Bryys vu dr Bayer AG isch firighebt wore, ass d Forschig zue Totalsinthese vu Naturstoff im Ruggang sei, wel die zmaischt vyl Ainzelschritt un mänki Johr Forschig mit uugwissem Uusgang bruuche, un s vylmol Rugschleg geeb.

## Uusgläseni Schrifte
*mit J. Mulzer: *Total Synthesis of (−)-Penifulvin A, an Insecticide with a Dioxafenestrane Skeleton*, J. Am. Chem. Soc. 2009, 131 (2), 452–453, doi:10.1021/ja8083048.
*mit P. S. Baran: *Aiming for the Ideal Synthesis*, J. Org. Chem. 2010, 75 (14), 4657–4673, doi:10.1021/jo1006812.
*mit J. Mulzer: Biomimetic Synthesis of Alkaloids with a Modified Indole Nucleus, in: Erwan Poupon, Bastien Nay (Hrsg.): Biomimetic Organic Synthesis, Band 1, Wiley-VCH 2011, S. 149–180
*mit S. Krüger: Enantioselective, Protecting-Group-Free Total Synthesis of Sarpagine Alkaloids—A Generalized Approach, Angew. Chem. Int. Ed. 2015, 54 (1), 315–317.
*mit E. Stempel: Cyclohepta[b]indoles: A Privileged Structure Motif in Natural Products and Drug Design, Acc. Chem. Res. 2016, 49 (11), 2390–2402
*mit R. Eckermann, M. Breunig: Formal Total Synthesis of (±)-Strictamine by [2,3]-Sigmatropic Stevens Rearrangements, Chem. Eur. J. 2017, 23 (16), 3938–3949.
*mit C. K. G. Gerlinger, S. Krüger: Total Synthesis of Parvineostemonine by Structure Pattern Recognition: A Unified Approach to Stemona and Sarpagine Alkaloids, Chem. Eur. J. 2018, 24 (16), 3994–3997.
*mit H. Rebmann, C. K. G. Gerlinger: Gram-Scale Total Synthesis of Sarpagine Alkaloids and Non-Natural Derivatives, Chem. Eur. J. 2019, 25 (11), 2704–2707
*mit F. Schneider, K. Samarin, S. Zanella: Total synthesis of the complex taxane diterpene canataxpropellane, *Science* 2020, *367* (6478), 676–681.

## Weblink
*AG Gaich an dr Universitet Konstanz
*Iber d Bryysdreger*ne vum Kovalevskaja-Bryys 2012

## Fueßnote